CELEX: 32004R1424
Language: lt
Date: 2004-08-06 00:00:00
Title: 2004 m. rugpjūčio 6 d. Komisijos reglamentas (EB) Nr. 1424/2004, nustatantis importui į Bendriją skirtų bananų kiekį pagal A/B ir C tarifines kvotas ketvirtam 2004 m. ketvirčiui

7.8.2004   
            
            
               LT
            
            
               Europos Sąjungos oficialusis leidinys
            
            
               L 262/3
            
         
      KOMISIJOS REGLAMENTAS (EB) Nr. 1424/2004
   2004 m. rugpjūčio 6 d.
   nustatantis importui į Bendriją skirtų bananų kiekį pagal A/B ir C tarifines kvotas ketvirtam 2004 m. ketvirčiui
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1993 m. vasario 13 d. Tarybos reglamentą (EEB) Nr. 404/93 dėl bendro bananų rinkos organizavimo (1), ir ypač į jo 20 straipsnį,
   kadangi:
   
               (1)
            
            
               Komisijos reglamentas (EB) Nr. 896/2001 (2) nustato Tarybos reglamento (EEB) Nr. 404/93 dėl bananų importo į Bendriją režimo taikymo taisykles. Reikia nustatyti importui skirtus kiekius paskutiniam 2004 m. ketvirčiui pagal Reglamento (EEB) Nr. 404/93 18 straipsnyje nustatytas A/B ir C tarifines kvotas.
            
         
               (2)
            
            
               Atsižvelgiant, viena vertus, į Reglamento (EEB) Nr. 404/93 18 straipsnyje numatytų tarifinių kvotų dydį ir, antra vertus, – į per pirmuosius tris 2004 m. ketvirčius išduotas importo licencijas, reikia nustatyti importui skirtus kiekius pagal A/B ir C tarifines kvotas ketvirtam 2004 m. ketvirčiui. Tačiau šių kiekių nustatymas tradiciniams operatoriams preliminariai priklauso nuo 2003 m. lapkričio 19 d. Komisijos reglamento (EB) Nr. 2036/2003, nukrypstančio nuo Reglamento (EB) Nr. 896/2001 dėl korekcijos koeficientų, kiekvieno tradicinio operatoriaus referenciniam kiekiui taikytinų remiantis 2004 m. bananų importo tarifinėmis kvotomis (3), 1 straipsnio taikymo.
            
         
               (3)
            
            
               Šis reglamentas turi būti pradėtas taikyti iki paraiškų licencijoms pateikimo ketvirtam 2004 m. ketvirčiui pradžios, reikia, kad jis įsigaliotų nedelsiant.
            
         
               (4)
            
            
               Šiame reglamente numatytos priemonės atitinka Bananų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   1.   Šio reglamento priede yra nustatomi importo kiekiai ketvirtam 2004 m. ketvirčiui pagal bananų importo tarifines kvotas.
   2.   Ketvirtam 2004 m. ketvirčiui paraiškos importo licencijoms pagal A/B ir C tarifines kvotas:
   
               a)
            
            
               pateiktos tradicinio operatoriaus, negali viršyti kiekio skirtumo tarp atskaitos kiekio, nustatyto pagal Reglamento (EB) Nr. 896/2001 4 ir 5 straipsnius, ir importo licencijų pirmiesiems trims 2004 m. ketvirčiams kiekių sumos;
            
         
               b)
            
            
               pateiktos netradicinio operatoriaus, negali viršyti kiekio skirtumo tarp metinio kiekio, kuris buvo jam skirtas ir apie kurį jis buvo informuotas remiantis Reglamento (EB) Nr. 896/2001 9 straipsnio 3 dalimi, ir importo licencijų pirmiesiems trims 2004 m. ketvirčiams kiekių sumos.
            
         Tam, kad būtų priimta, kartu su paraiška importo licencijai pateikiamos ankstesniais 2004 m. ketvirčiais operatoriui išduotų importo licencijų kopijos.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. rugpjūčio 6 d.
      
         
            Komisijos vardu
         
         Franz FISCHLER
         
         
            Komisijos narys
         
      
   
   
      (1)  OL L 47, 1993 2 25, p. 1. Reglamentas su paskutiniais pakeitimais, padarytais 2003 m. Stojimo aktu.
   
      (2)  OL L 126, 2001 5 8, p. 6. Reglamentas su paskutiniais pakeitimais, padarytais Reglamentu (EB) Nr. 838/2004 (OL L 127, 2004 4 29, p. 52).
   
      (3)  OL L 302, 2003 11 20, p. 7.
   
      PRIEDAS
      Bananų kiekiai pagal tarifines kvotas ir pagal operatorių kategoriją ketvirtam 2004 m. ketvirčiui
      
                  (tonomis, neto svoris)
               
            
                  Tarifinės kvotos
               
               
                  Operatorių kategorija
               
               
                  Kiekis
               
            
                  A/B
               
               
                  Tradiciniai
               
               
                  590 229,525
               
            
                  Netradiciniai
               
               
                  95 204,274
               
            
                  C
               
               
                  Tradiciniai
               
               
                  116 157,069
               
            
                  Netradiciniai
               
               
                  14 171,526